***Ruijan Kaiku*** ('Ekko fra Nord-Norge') er en avis for kvener, norskfinner og finlendere som ble grunnlagt i 1995. Avisa gis ut av Ruijan Kaiku AS med Nordavis AS (66 %) og Norske Kveners Forbund (34 %) som eiere. Nordavis AS driver også Mediehuset Altaposten.

Papiravis
---------

Ruijan Kaiku skriver på norsk, men også kvensk og finsk. Avisa har abonnenter både i Norge, Sverige og Finland. 

Avisa skriver hovedsakelig om kvenske forhold, om arbeidet med å styrke kvensk språk og kultur, nyheter fra ulike kvenforeninger og institusjoner, samt om forholdene hos andre østersjøfinske minoriteter i Norden. 

Til å begynne med kom avisa ut annenhver uke. Etter økonomiske problemer ble det bestemt at avisa skulle komme ut hver femte uke, i samme avisformat (tabloid, 8-16 sider) som ved oppstarten. Fra og med 2020 gis avisa ut i magasinformat (ca. 40 sider), og kommer ut ti ganger i året. 

Per 2022 har papiravisa om lag 450 abonnenter.

Nettavis og radio
-----------------

Fra høsten 2013 har Ruijan Kaiku drevet nettavisa ruijan-kaiku.no, med daglige nyhetspublikasjoner. I første kvartal av 2022 har nettavisa om lag 2 500 unike brukere på ukentlig basis, og runder 4 000 publiserte saker på nett. 

I 2019 ble «Ruijan Radio» startet opp med en ukentlig radiosending på Radio Alta. I første kvartal av 2022 inntok Radio Alta tabelltoppen som Norges mest populære lokalradio. Sendingene blir også gjort tilgjengelig som podkast, blant annet på Spotify. I første kvartal av 2022 har podkasten cirka 5 000 nedlastinger.

Redaksjonen
-----------

Redaksjonen består per 2022 av redaktør Arne Hauge og journalist Pål Vegard Eriksen, som har sine kontor i henholdsvis Alta og Nordreisa. Høsten 2021 gikk fotballkommentator og journalist Frank Halvorsen inn som programleder i Ruijan Radio.

I perioden 1995 til 2016 var Liisa Koivulehto redaktør i Ruijan Kaiku. Den tidligere journalisten Heidi Nilima Monsen (1978-2021) tok over stafettpinnen i 2016, fram til hun gikk av i 2018 som følge av sykdom. I 2021 måtte Monsen gi tapt for kreftsykdommen, bare 43 år gammel.

Referanser
----------

1. ↑  jan 27, Skrevet av Heidi Nilima Monsen |; Nyheter, 2020 | Uutissii | Uutisia | (27. januar 2020). «Håper nytt magasinformat vil øke «levetiden»». *Ruijan Kaiku*. Besøkt 11. mai 2022.
2. ↑  Lindebø, Kristine (4. juni 2019). «Håper ny kvensk radio vil få flere til å bruke språket». *journalisten.no*. Besøkt 11. mai 2022.
3. ↑  «Historiske tall for Radio Alta». *Norsk Lokalradioforbund*. 28. april 2022. Arkivert fra originalen 17. mai 2022. Besøkt 11. mai 2022.
4. ↑  «Ota kontaktii – Ota yhteyttä – Kontakt oss». *Ruijan Kaiku*. Besøkt 11. mai 2022.
5. ↑  nov 26, Skrevet av Arne Hauge |; Nyheter, 2021 | Uutissii | Uutisia | (26. november 2021). «Fra fotballkommentering til kvensk radio». *Ruijan Kaiku*. Besøkt 11. mai 2022.
6. ↑  mai 31, Skrevet av Kristine Jonas |; Nyheter, 2021 | Uutissii | Uutisia | (31. mai 2021). «Heidi Nilima Monsen er død». *Ruijan Kaiku*. Besøkt 11. mai 2022.

Eksterne lenker
---------------

* (fkv) Offisielt nettsted Rediger på Wikidata
* (fkv) Ruijan Kaiku på Twitter Rediger på Wikidata

* (fkv) Ruijan Kaiku på Facebook Rediger på Wikidata

* (fkv) Ruijan Kaiku på Vimeo Rediger på Wikidata
* (mul) Ruijan Kaiku på anchor.fm
* (no) Journalisten.no: Kvænene vil ha ukeavis (24.09.2007)

| * v
* d
* r
Kvener og kvensk språk |
| --- |
| Organisasjoner | 
* Norske kveners forbund
* Kvensk Finsk Riksforbund
* Kvensk institutt
* Halti kvenkultursenter
* Vadsø museum – Ruija kvenmuseum med Bietilægården og Tuomainengården
* Nord-Troms Museum med Tørfoss kvengård
* Sannhets- og forsoningskommisjonen

 |
| Kultur | 
* Kvenflagget
* Kvenfolkets dag
* avisen Ruijan Kaiku
* Käsityö (kunsthåndverk)
* festivalen Paaskiviikko
* Kipparifestivalen
* «Tre stammers møte»

 |
| Språk | 
* Kvensk språkråd
* Kvensk språkting
* Kvensk språkdag
* Storfjord språksenter
* Porsanger kvenske språksenter
* Kvænangen språksenter
* Alf Nilsen-Børsskog

 |

|  |  |
| --- | --- |
| Oppslagsverk/autoritetsdata | Store norske leksikon
 |